‪[महिला] और इस वक़्त एक बड़ी ख़बर ‪दिल्ली से आ रही है।
‪सफ़दरजंग एन्क्लेव इलाके के डियर पार्क ‪में एक तीस साल के व्यक्ति का शव मिला है।
‪कनॉट प्लेस इलाके में ‪एक लावारिस शव बरामद हुआ है।
‪[दूसरी महिला रिपोर्टर] यह घटना ‪दिल्ली के अंबेडकर नगर की है,
‪जहाँ पुलिस, टुकड़ों में मिली लाश का ‪सिर ढूंढ़ रही है।
‪[भयावह संगीत]
‪बीस अक्टूबर, 2006 को
‪सुबह साढ़े छह या पौने सात का ‪समय रहा होगा और एक फ़ोन आया।
‪[फ़ोन पर आदमी] मैंने एक लाश गेट नंबर तीन ‪के ठीक सामने रखी है।
‪दिल्ली में एक साल में ‪औसतन 500 क़त्ल होते हैं।
‪[डरावना संगीत जारी]
‪[अंग्रेज़ी में] पिछले 23 सालों में ‪मेरे सामने ऐसा कोई केस नहीं आया।
‪सबसे बड़ी चीज़ तो ये थी ‪कि पूरे सिस्टम को चुनौती दे रहा था।
‪दिल्ली पुलिस ‪शांति सेवा न्याय
‪[आदमी अंग्रेज़ी में] शायद विदेशों ‪में ऐसे कुछ केस हुए हों,
‪लेकिन भारतीय संदर्भ में, ‪मेरा सामना ऐसे किसी शख्स से नहीं हुआ
‪जिसने ऐसे क़त्ल किए हों
‪और इतने लंबे समय तक ‪पुलिस से से बचता रहा हो।
‪[दूसरा आदमी अंग्रेज़ी में] यह सबसे ‪हाई-प्रोफ़ाइल हत्या का केस था।
‪अगर देश की राजधानी में ऐसा हो सकता है,
‪तो फिर और किस शहर को सुरक्षित माना जाएगा?
‪[नाटकीय संगीत]
‪[फ़ोन पर आदमी] अगर इस क़त्ल में तुम मुझे ‪पकड़ सकते हो तो पकड़ कर दिखाओ।
‪NETFLIX डॉक्यूमेंट्री सीरीज़
‪मैं सुदंर सिंह यादव हूँ।
‪मैं दिल्ली पुलिस में, ‪मंगोलपुरी अधिकार क्षेत्र में
‪सहायक पुलिस आयुक्त था और अब रिटायर्ड हूँ।
‪सन 2006 में, मैं साउथ दिल्ली में था।
‪और दक्षिण डिस्ट्रिक्ट से ‪मैं पश्चिम डिस्ट्रिक्ट,
‪हरी नगर थाने में मेरी पोस्टिंग हुई थी।
‪[सुंदर] 20 अक्टूबर, 2006 को
‪सुबह की बात है, क़रीबन 6:30 ‪या 06:45 का समय रहा होगा।
‪और एक फ़ोन आया।
‪और उस समय मैं थाने में ही मौजूद था।
‪ड्यूटी अफ़सर बालकिशन साहब थे।
‪सुबह 7:05 बजे, 20 अक्टूबर 2006 ‪हरी नगर पुलिस थाना
‪[फ़ोन पर आदमी] ओए ठुल्ले!
‪तुम्हारे दो लड़के लगा रखे हैं तुमने।
‪और वो साले कुछ नहीं कर रहे।
‪पुलिस रिकॉर्ड पर आधारित ऑडियो रूपांतरण
‪[फ़ोन पर आदमी] मैंने एक लाश तिहाड़ के ‪गेट नंबर तीन के ठीक सामने रखी है।
‪केंद्रीय जेल नंबर 3 तिहाड़
‪बालकिशन ने उस हेड कॉन्स्टेबल ‪को फ़ोन किया जो वहाँ तैनात किया गया था।
‪जाकर देखो, वहाँ कोई लाश तो नहीं रखी हुई।
‪[सुंदर] वो हेड कॉन्स्टेबल गया ‪वहाँ जाकर देखा कि एक टोकरी रखी हुई है।
‪टोकरी बंधी हुई थी बहुत अच्छी तरह से।
‪थोड़ा सा उसने खोल के देखा तो उसमें लाश थी।
‪जब हम वहाँ पहुँचे, तो हमने देखा कि
‪बंडल जो बंधा हुआ था, वो टोकरी थी एक
‪टहनियों की बनी हुई टोकरी, ‪जैसे फलों की टोकरी होती है।
‪उस टोकरी में लाश रखी हुई थी।
‪जिसकी उम्र तकरीबन 28 से 30 साल थी
‪और उसका रंग सांवला था।
‪और उसकी गर्दन कटी हुई थी।
‪[भयावह संगीत]
‪[सुंदर] हाथ-पैर जस के तस थे।
‪लाश को पहले अख़बारों से ‪ढँक रखा था, ताकि खून न बहे।
‪उसके बाद उसमें कपड़े लगा रखे थे
‪और अच्छी तरह से प्लास्टिक लगा रखा था।
‪खून का कतरा बाहर नहीं आया था टोकरी से।
‪मुझसे पहले, होशियार सिंह साहब ‪ने वो चिट्ठी जो उसमें रखी गई थी
‪उसको खोल लिया था।
‪और उसमें बहुत ही गंदी गालियाँ ‪पुलिस के लिए लिखी गई थीं।
‪[अपराधी की आवाज़] ‪दिल्ली पुलिस में सब हरामी हैं!
‪तुम सब हरामखोर हो!
‪अब तक मैं नाजायज़ केस झेलता रहा हूँ।
‪लेकिन मैंने अब हकीक़त में ख़ून किया है।
‪तुम लोग मुझे कभी भी नहीं पकड़ पाओगे।
‪मैं कोई गेंगवार नहीं हूँ कि मुझे ‪केस खुलने का डर लगा रहेगा।
‪अगर इस खून में तुम मुझे ‪पकड़ सको, तो पकड़ कर दिखाओ।
‪तुम्हारे इंतज़ार में, तुम लोगों का बाप
‪और तुम्हारा जीजाजी, सी.सी.
‪[नाटकीय संगीत]
‪उस समय लोगों को लगा ये एक सामान्य घटना है
‪और सब लोगों ने उसी तरह ‪कवर किया, सारे अख़बारों में।
‪लेकिन इसके कुछ ही दिन बाद ‪एक अख़बार में एक नोट छापा गया
‪और बताया गया कि उस लाश ‪के साथ एक चिट्ठी मिली थी।
‪खूनी लिखता है, अगर दम है ‪तो मुझे पकड़ कर दिखाओ।
‪[अमित झा] और उस चिट्ठी की बातें जो हैं
‪वो उसमें छापी गई थीं, ‪जिसमें ये लिखा गया था कि
‪अगर दम है तो मुझे पकड़ कर दिखाओ।
‪खूनी ने एक चिट्ठी लिखकर ‪पुलिस को गालियाँ दी थीं।
‪जिसके बाद इस केस का पूरा रुख बदल गया।
‪[अंग्रेजी में] हर कोई जो बहुत ख़तरनाक है ‪या जिसे ख़तरनाक माना जाता है
‪समाज के लिए, राष्ट्र के लिए, ‪उन्हें देश के सभी हिस्सों से बुलाकर
‪तिहाड़ में डाल दिया जाता है।
‪तिहाड़ जेल
‪दिल्ली कारागार मुख्यालय
‪[उत्कर्ष अंग्रेज़ी में] ‪धारणा यह थी कि तिहाड़
‪एक ऐसी जगह है ‪जो देश का सबसे सुरक्षित क्षेत्र है।
‪फिर भी उसके बाहर लाशें मिल रही थीं ‪और कुछ भी नहीं किया जा सकता था।
‪गेट नंबर तीन
‪20 अक्टूबर 2006 ‪पहली लाश बरामद
‪दिल्ली पुलिस
‪[अंग्रेजी में] मेरा नाम ‪हरगोबिंदर सिंह धालीवाल है।
‪मैं पश्चिम डिस्ट्रिक्ट का ‪अतिरिक्त पुलिस उपायुक्त था।
‪जिस भी अधिकार क्षेत्र में ‪लाशें पाई जाती हैं,
‪एफ़आईआर नज़दीकी पुलिस थाने में की जाती हैं।
‪हरी नगर पुलिस थाना
‪तिहाड़ जेल, हरी नगर पुलिस थाने के अंतर्गत ‪ आती है।
‪तिहाड़ जेल
‪[अंग्रेजी में जारी] जब यह लाश मिली थी ‪ तब सुबह का समय था।
‪और लाश पर बस एक अंतर्वस्त्र था।
‪कह सकते हैं कि वो पूरी तरह से नग्न थी।
‪मेरा विचार था कि अपराधी फिर से फ़ोन करेगा। ‪मेरा ये पूर्वानुमान था।
‪तो अब ये हुआ कि चाहे इत्तेफ़ाक़ ‪कह लीजिए या पूर्वानुमान कहिए,
‪बालकिशन साहब ने मुझे बताया ‪कि उन्हें फ़ोन आया था।
‪सुबह 8:45 बजे, 20 अक्टूबर 2006 ‪हरी नगर पुलिस थाना
‪[फ़ोन पर अपराधी] क्या किया रे तुमने? ‪कुछ किया तुमने लाश का?
‪बालकिशन साहब ने कहा कि भाईसाहब कर रहे हैं।
‪[फ़ोन पर अपराधी] ‪अब भाईसाहब पर आ गया, साला?
‪तुमसे कुछ नहीं होने वाला।
‪अपने एसएचओ का फ़ोन नंबर दो।
‪और बालकिशन साहब ने एसएचओ ‪होशियार सिंह साहब का नंबर उनको दे दिया।
‪सुबह 8:45 बजे, 20 अक्टूबर 2006 ‪तिहाड़ जेल
‪[सुंदर] एक फ़ोन आख़िर में उनके पास आया।
‪तो होशियार सिंह साहब ने कहा, ‪"भाई, ऐसा क्यों कर रहा है? क्या बात है?"
‪तो उसने कहा…
‪[फ़ोन पर अपराधी] ‪ये जो हेड कॉन्स्टेबल खड़ा है न, बलबीर?
‪केंद्रीय जेल नंबर 3 तिहाड़ ‪दिल्ली पुलिस
‪[फ़ोन पर अपराधी] उसने मेरे साथ ‪जेल में ज़्यादती की थी।
‪[सुंदर] इसके बाद में, मैंने फ़ोन ले लिया।
‪दो-चार सवाल पूछे ‪तो मुझे थोड़ी नाराज़गी शुरू हो गई।
‪मैंने कहा, "अरे तू दुष्ट मान नहीं रहा है?"
‪[फ़ोन पर अपराधी] साले, तू कौन होता है ‪मुझे चुनौती देने वाला?
‪मैं तुझे चुनौती देता हूँ!
‪ये तोहफ़े आते रहेंगे।
‪[नाटकीय संगीत]
‪[अंग्रेज़ी में] वो जो भी कर रहा था, ‪उसको लेकर बहुत ज़्यादा सतर्क था।
‪तिहाड़ जेल और मुख्य सड़क पर ‪लाशें डाल देना इतना आसान नहीं था।
‪बेशक़ हमारी मुख्य चुनौती थी, ‪उसकी पहचान करना। सबसे पहले।
‪और साथ ही, उसको पकड़ना,
‪ताकि वो किसी सबूत को नष्ट न कर सके।
‪जिसने इस चिट्ठी का खुलासा किया
‪वो चाहता था कि यह इतना ‪बड़ा केस है, यह सबके सामने आए।
‪क्योंकि अगर ये चिट्ठी नहीं आती, ‪तो ये कोई केस नहीं होता।
‪हर साल,
‪अज्ञात शवों के 40 से 50 केस ‪दिल्ली पुलिस के पास रहते हैं
‪जिन्हें वो सुलझा नहीं पाती है।
‪सिर्फ़ इस वजह से ‪कि लाशों की पहचान ही नहीं होती।
‪दिल्ली पुलिस लाचार ‪अनजान लाशें
‪अज्ञात शवों का कूड़े का मैदान बन रहा है।
‪दिल्ली: रोज़ाना 8 शव बरामद, ‪ज़्यादातर अज्ञात
‪[अमित] जब लाश मिली,
‪तीन दिन, 72 घंटे तक अज्ञात लाश को
‪रखा जाता है, संरक्षित किया जाता है।
‪अगर 72 घंटे में ‪कोई उसकी शिनाख़्त नहीं करता है,
‪तो पुलिस उसका अंतिम संस्कार कर देती है।
‪तो कोई उसके बाद पूछने वाला नहीं होता ‪कि वो जो लाश थी उसका क्या हुआ।
‪और इसी तरीके से ये केस भी रह जाते।
‪[सुंदर] जाँच की रणनीतियाँ होती हैं।
‪जैसे, नंबर एक,
‪यह देखना था कि उसने कहाँ-कहाँ से फ़ोन किया।
‪सबसे पहला फ़ोन, हमने नियंत्रण कक्ष से पूछा,
‪तो नियंत्रण कक्ष से हमें दो फ़ोन आए।
‪जिसमें सबसे पहला फ़ोन ‪नांगल रया से किया गया था।
‪तिहाड़ जेल ‪नांगल रया
‪[सुंदर] और दूसरा फ़ोन ‪तिलक नगर से किया गया था।
‪तिलक नगर
‪[सुंदर] एसटीडी के पास जाकर पूछा
‪तो वहाँ रामबाबू चौरसिया ‪नाम का एक लड़का बैठा हुआ था।
‪उससे पूछा, "सुबह से आपके पास से ‪कितने फ़ोन किए गए हैं?"
‪वो बोला, "साहब एक ही आदमी ‪फ़ोन करके गया है।"
‪सुबह 8:45 बजे ‪20 अक्टूबर 2006
‪सर, वो सांवले से रंग का है। ‪और यही 28 से 30 साल की उम्र का रहा होगा।
‪और लम्बाई उसकी मध्यम थी, ‪न ज़्यादा छोटा था न बड़ा था।
‪फिर उससे पूछा कि आप इसको, ‪यदि हम दिखा देंगे, तो पहचान कर लोगे,
‪[सुंदर] उसने कहा, ‪"हाँ, सर, पहचान कर लूँगा।"
‪हालाँकि हम बाद में स्केच बनाने के लिए ‪उसे साथ में ले गए थे।
‪[रहस्यपूर्ण संगीत]
‪[अंग्रेज़ी में] चिट्ठी में ‪उसने ज़िक्र किया था
‪कि उसे झूठे आरोप में गिरफ़्तार किया गया था।
‪[अपराधी की आवाज़] अब कान खोलकर ‪सारी दिल्ली पुलिस सुन लो।
‪कि अब तक मैं नाजायज़ केस झेलता रहा हूँ।
‪[अंग्रेज़ी में] उसका पुलिस ‪के ख़िलाफ ये आरोप था।
‪कि उसे कुछ गंभीर अपराध ‪के मामलों में फंसाया गया था।
‪उसने अपने आपराधिक इतिहास को नकारा नहीं।
‪उसने ये नहीं कहा ‪कि वो निर्दोष आदमी था और वो…
‪लेकिन उसने कहा कि शायद उसे…
‪एक-दो बार कुछ मामलों में ‪पकड़ा गया या गिरफ़्तार किया गया
‪जिसके लिए वो जिम्मेदार तक नहीं था।
‪अब चिट्ठी में, जो शब्द लिखे हुए थे,
‪उसमें था, "मैंने मर्डर किए हूँ।"
‪[सुंदर] ये भाषा साधारणतया ‪बिहार के लोगों की होती है।
‪"और मैं कोई गेंगवार नहीं हूँ…"
‪"गेंगवार" शब्द जो है ज़्यादातर पुलिस ‪की भाषा होती है या अपराधियों की।
‪इसके बाद उसमें 2003 की एक लाश ‪का ज़िक्र किया हुआ था।
‪कि मैंने 2003 में भी एक लाश डाली थी ‪और जिसमें आप कुछ नहीं कर पाए थे।
‪अब जाँच में मैंने पूछा ‪कि 2003 में कोई खून…
‪दिसंबर का महीना बताया था उसने, ‪वो हुआ है कि नहीं हरी नगर में।
‪अब ये बड़ा अचम्भा लगा कि जो तारीख़ ‪बताई थी या जो महीना बताया था उसी साल
‪2003 में, एक लाश गेट नंबर…
‪[सुंदर] ये गेट नंबर तीन है जहाँ अभी लाश ‪मिली थी और गेट नंबर एक थोड़ा आगे है।
‪गेट नंबर एक
‪[सुंदर] वहाँ पर एक लाश थी।
‪और वो केस चला था,
‪जाँच की गई थी। लेकिन ‪उसका कोई सुराग़ नहीं मिला था।
‪कौन मारने वाला है, कौन मरने वाला है। ‪मरने वाले तक का भी पता नहीं चला था।
‪इसलिए वो केस, हम इसको ‪एक शब्द बोलते हैं "अनट्रेस्ड" चला गया था।
‪20,11.03, गेट नंबर 1 के पास ‪प्लास्टिक के थैले में एक आदमी का शव
‪रस्सियों से बंधा हुआ मिला
‪[अमित] वो भी सिरकटी लाश थी ‪तो पता नहीं चल पाया किसने मारा।
‪केस अनट्रेस ही रह गया
‪लेकिन जब 2006 में अक्टूबर वाला खून हुआ,
‪और तिहाड़ जेल के बाहर जो लाश मिली ‪तब जाकर उसकी जो चिट्ठी बाहर आई,
‪इसके बाद ये पता लगा कि कोई ऐसा इंसान है ‪जो इस तरीके से सीरियल किलिंग कर रहा है।
‪ये जुड़ा कि पहले जो सिरकटी लाशें मिली हैं ‪इन सबके पीछे एक इंसान शामिल हो सकता है।
‪[अंग्रेजी में] कोई तिहाड़ जेल के ‪सामने लाश क्यों फेंकेगा?
‪साफ़ था कि ये एक संदेश देने के लिए था,
‪कि वो कोई ऐसा था जो यहाँ बंद था…
‪या फिर तिहाड़ जेल में क़ैद में रहा था।
‪ये भी साफ़ ज़ाहिर था
‪कि इस इंसान के मन में आपराधिक ‪न्याय प्रणाली के प्रति गहरा द्वेष था,
‪चाहे वो पुलिस प्रशासन हो या जेल प्रशासन।
‪दूसरा ये हुआ कि उसने फ़ोन पर ‪बलबीर का नाम लिया था, तो मैंने पुष्टि की।
‪सुबह 8:45 ‪20 अक्टूबर 2006
‪[फ़ोन पर अपराधी] ये जो हेड कॉन्स्टेबल ‪खड़ा है न, बलबीर?
‪इसने मेरे साथ जेल में ज़्यादती की थी।
‪तो सबसे पहले मैंने पूछा कि ‪बलबीर जेल में कहाँ पर तैनात था।
‪तो ये पता लगा कि बलबीर ‪जेल नंबर तीन में कहीं पर रहा है।
‪[नाटकीय संगीत]
‪[सुंदर] जो जेल नंबर तीन था ‪उसकी एक ख़ासियत और भी थी
‪कि वहाँ सजायाफ़्ता अपराधी रहा करते थे।
‪तो तीन के हमने निवेदन भेजे। ‪जो उम्र का विवरण आता है
‪उसमें पांच साल घटा या बढ़ा देते हैं।
‪तो वो उसका 30-32 साल या 35 साल का ‪या 25 साल के करीब के लड़कों का,
‪हमने हुलिया दिया जिसका रंग ‪सांवला हो, बिहार का रहने वाला हो।
‪[सुंदर] और इस तरह ‪हमारे पास 30 से 35 लोगों की सूची आई।
‪पुलिस शुरुआत में कोशिश करती है,
‪लेकिन कुछ दिनों बाद ही उन्हें ऐसा लगने ‪लगता है कि उनका समय ख़राब हो रहा है।
‪मामलों का बोझ दूसरी तरफ ज़्यादा होता है, ‪कुछ ऐसे केस होते हैं जिनमें सुराग़ होता है।
‪तो उनकी जाँच उधर की तरफ़ जाती है बजाय इसके
‪कि एक अज्ञात शव के पीछे वो लगे रहें।
‪अक्टूबर 2006
‪[सुंदर] 25 अप्रैल को मुझे ‪होशियार सिंह साहब ने बताया कि यार
‪एक लाश
‪और डाल दी गई है। आप तुरंत आओ।
‪गेट नंबर तीन
‪[सुंदर] जब मैं वहाँ पहुँचा ‪तो बड़ा अचम्भा लगा
‪कि जो लाश रखी गई थी,
‪एक सेंटीमीटर भी दाएं-बाएं नहीं थी,
‪बिल्कुल हूबहू पहले वाली जगह पर ही ‪ लाश रखी गई थी।
‪[सुंदर] उस लाश को इतना कसकर ‪बाँधा गया था कि खुल नहीं रही थी।
‪होशियार सिंह भी प्रयास कर रहे थे। ‪हम भी प्रयास कर रहे थे
‪लेकिन उसने गांठें इतनी सख़्ती ‪से लगाई थीं कि खुल नहीं रही थीं।
‪गेट नंबर तीन
‪इस बीच में एक लड़का आया,
‪वो कहता है, "मैं आता हूँ, मैं खोलता हूँ।"
‪[सुंदर] पहले ही दवाब एक लाश से हो गया था
‪अब तो और ज़्यादा हो गया।
‪वो दूसरी जो लाश थी ‪वो भी उसी तरीके से काटी गई थी।
‪पहली वाली की गर्दन नहीं थी, और इसके जो है
‪दोनों हाथ और पैर
‪और उसका गुप्तांग भी गायब था।
‪लेकिन इस लाश के साथ चिट्ठी नहीं थी।
‪और जो बांधने का तरीका था ‪वो सारा वैसे का वैसा ही था।
‪इतने में फ़ोन आता है कि भाई
‪इसके जो हिस्से हैं
‪वो वहाँ पड़े हैं तीस हज़ारी कोर्ट के पास।
‪तिहाड़ जेल
‪तीस हज़ारी कोर्ट
‪[अंग्रेज़ी में] जिस तरह ‪से लाश को फेंका गया था,
‪यह बिल्कुल निश्चित था
‪कि वो इंसान लाश को ‪फेंकने के बाद उसके पास रुका नहीं था।
‪जहाँ लाश मिली थी ‪अपराध वहाँ नहीं किया गया था।
‪यह बिल्कुल साफ था कि अपराध ‪किसी और जगह किया गया था
‪और लाश को यहाँ फेंका गया था।
‪बेशक़, ये साफ़ ज़ाहिर था ‪कि ऐसा सनसनी मचाने के लिए था।
‪तिहाड़ जेल के गेट पर एक और लाश, ‪खूनी ने पुलिस को ललकारा
‪[अमित] जब ये घटना हुई थी,
‪उस समय इतने सीसीटीवी कैमरे ‪दिल्ली में नहीं लगे हुए थे।
‪ऐसा कोई भी साधन नहीं था ‪जिससे ये पता चल सके कि कौन है।
‪पुलिस को शक़ सीरियल किलर खुला घूम रहा है
‪तो एक तरीके से कहें, जैसे धूल में ‪लट्ठ मारना। पुलिस वही कर रही थी।
‪उनके पास कोई सुराग़ नहीं था।
‪लाश की पहचान नहीं हो पाती थी
‪क्योंकि वो सिरकटी होती थी तो ये ‪पता ही नहीं चल पता था कि कौन मरा।
‪बीस अक्टूबर, 2006 ‪पहली लाश
‪[सुंदर] सामान्य जो पुलिस जाँच है ‪वो मृतक की तरफ से होती है,
‪कि मृतक कौन है,
‪अगर टीम को पता लग गया ‪तो 90 प्रतिशत केस सुलझ गया।
‪लेकिन यहाँ तो न मृतक का पता था।
‪न आरोपी का पता था।
‪[सुंदर] न घटनास्थल का पता था।
‪तो इन सारी चीज़ों की वजह से ‪ये बहुत कठिन केस था।
‪[अंग्रेज़ी में] देखिए, ये ऐसा नहीं है कि हम ‪एक सीरियल किलर के पीछे लगे हुए हैं।
‪ऐसा कभी नहीं होता।
‪आप संपत्ति अपराध करने वाले लोगों ‪को पकड़ सकते हैं या ढूंढ़ सकते हैं।
‪लेकिन ऐसा कोई नहीं है… ‪मुझे नहीं लगता कि कोई पुलिस फ़ोर्स है
‪जो बस सीरियल किलर के पीछे लगी हुई हो।
‪क्योंकि जब तक कि अपराध सामने नहीं आता,
‪आप उस पर काम नहीं करते।
‪आपको एक पैटर्न चाहिए, आपको ‪एक कड़ी चाहिए, आपको एक लाश चाहिए।
‪आपको एक अपराध चाहिए ‪जो आपके उस तक पहुँचने से पहले हो चुका हो।
‪[फ्लैश की आवाज़]
‪ताज़ा फल
‪पुलिस के ऊपर जब दबाव आया
‪तो इन्होंने छानबीन करते हुए आस-पास
‪जितने भी थाने हैं।
‪पश्चिमी जिले के साथ-साथ ‪उस पूरे इलाके में जितने थाने थे
‪सबको इस अपराध को सुलझाने में लगा दिया गया।
‪क्योंकि सीधा-सीधा ‪दिल्ली पुलिस को चुनौती दी गई थी।
‪[अंग्रेज़ी में] मेरी अगुआई में ‪टीम का गठन किया था।
‪[हरगोबिंदर अंग्रेज़ी में] हमारे पास ‪पश्चिमी ज़िले से विशेष स्टाफ़ के सदस्य थे,
‪कुछ बहुत ही बेहतरीन अफ़सर,
‪और साथ ही पश्चिमी ज़िले के ‪अन्य उप-विभागों से भी।
‪इस केस में बहुत लोगों को लगाया गया था।
‪दिल्ली पुलिस
‪[हरगोबिंदर अंग्रेज़ी में] हमने केस पर बहुत ‪गहराई से और बिना समय गंवाए काम किया
‪क्योंकि हमें एहसास हुआ ‪कि जितना ज़्यादा समय इसमें लगेगा,
‪आरोपी उतने ही ज़्यादा खून करेगा।
‪यह ऐसा था कि आप समय के विरूद्ध भाग रहे थे,
‪एक और निर्दोष इंसान ‪को बचाने की कोशिश करते हुए
‪जो उसके अपराधों की कड़ी ‪का शिकार बन सकता था।
‪[हरगोबिंदर अंग्रेज़ी में] ‪और फिर, बेशक़, हमारी…
‪खोज का क्षेत्र ‪और अन्य सुराग़ ढूँढ़ने का क्षेत्र
‪दिल्ली के विभिन्न इलाकों तक फ़ैल गया।
‪इसमें दिल्ली के उत्तर पश्चिमी, पश्चिमी, ‪और उत्तर पूर्वी डिस्ट्रिक्ट शामिल थे।
‪[नाटकीय संगीत]
‪उन्होंने उसके बाद जब जाँच जारी रखी,
‪इस दौरान 18 मई, 2007 को फिर एक लाश मिली।
‪25 अप्रैल 2007, ‪दूसरी लाश
‪18 मई, 2007 ‪तीसरी लाश
‪तिहाड़ जेल
‪गेट नंबर 3 ‪18 मई, 2007, तीसरी लाश बरामद
‪[अंग्रेज़ी में] पिछले 23 सालों में ‪मेरे सामने ऐसा कोई केस नहीं आया।
‪हमने एक इंसान को कई खून करते देखा है।
‪शायद विदेशों में ऐसे कुछ केस हुए हों,
‪लेकिन भारतीय संदर्भ में,
‪मेरा सामना ऐसे किसी शख्स से नहीं हुआ ‪जिसने ऐसे क़त्ल किए हों
‪और इतने सिलसिलेवार ढंग से किए हों।
‪18 मई, 2007 ‪तीसरी लाश
‪बिल्कुल वही पैटर्न,
‪और इस बार वहाँ एक चिट्ठी और मिली।
‪पहले वो एक पेज की चिट्ठी थी।
‪और इसमें दो-तीन पेज की चिट्ठी लिखी हुई थी।
‪और लगभग वही गाली-गलौच…
‪और इसमें काफी विवरण लिख रखा था।
‪और उसमें पहली वाली लाश ‪का भी ज़िक्र किया हुआ था
‪[सुंदर] और दूसरी लाश ‪जो डाली गई थी उसका भी ज़िक्र था।
‪[अपराधी की आवाज़] ‪20 अक्टूबर, 2006 को लाश मिली थी।
‪उसमें उस लाश का आप लोगों ने ‪ठीक ढंग से मुआयना ही नहीं किया।
‪क्योंकि उस लाश पर ‪उसके हाथ पर "अमित" नाम लिखा था।
‪लेकिन आप लोगों ने अख़बार में ‪उसका नाम भी नहीं डलवाया था।
‪[भयावह संगीत]
‪[अंग्रेज़ी में] वो अखबार की ‪खबरों पर बड़े क़रीब से ध्यान दे रहा था
‪और लेखों को बारीकी से पढ़ रहा था।
‪[अपराधी की आवाज़] इस सी.सी. को खूँखार ‪और ख़तरनाक कातिल की उपाधि देकर
‪इनाम रखवाने का कोशिश करो
‪ताकि इस खेल में कुछ मज़ा आए।
‪[अंग्रेज़ी में] उसे घोषित ‪इनाम के बारे में पता था।
‪उसे पता था
‪कि पुलिस कैसे मीडिया से ‪ख़बरें साझा करती है,
‪और किस तरह से मीडिया में ‪अपराधों की सूचना दी जाती है।
‪[अपराधी की आवाज़] ध्यान रखना कि इनाम ‪मेरे काम के लायक होना चाहिए।
‪अगर मेरी बेइज़्ज़ती होगी, ‪तो मैं तुम सबकी बेइज़्ज़ती करवा दूँगा।
‪[अंग्रेज़ी में] वो चाहता था ‪कि उसके अपराध की सूचना दी जाए,
‪यूँ समझिए कि…
‪वो चाहता था उसे उसके ‪अपराध के ज़रिए याद रखा जाए।
‪[अपराधी की आवाज़] ये चिट्ठी ‪अख़बार वालों को भी पढ़ा देना,
‪आगे फिर तोहफ़ा समय पर भेज दूँगा।
‪तुम लोगों का जीजाजी और दामाद, सी.सी.
‪[अंग्रेज़ी में] लेकिन ये इंसान ‪सिस्टम के बारे में थोड़ा-बहुत जानता है,
‪और सिस्टम को चुनौती दे रहा है,
‪इसे गुनाह करने में मज़ा आता है
‪और इसे करने के तरीके पर गर्व है।
‪तो, ये लगभग ऐसा था मानो…
‪इस मोड़ पर उसे हर काम में मज़ा आ रहा था।
‪अब यदि आप दोनों चिट्ठियाँ देखें,
‪लिखाई का पैटर्न वही था, भाषा वही थी।
‪और जो शब्द इस्तेमाल ‪किए थे वो लगभग एक से थे।
‪और लिखावट भी एक सी ही थी।
‪[सुंदर] दोनों चिट्ठियों के नीचे सी.सी. ‪लिखा हुआ था, वो भी एक और सुराग़ था।
‪सी.सी.
‪[अंग्रेज़ी में] मेरी पहली प्रतिक्रिया थी ‪कि दोनों चिट्ठियाँ एक इंसान ने लिखी थीं।
‪यह एक बात है।
‪और लिखावट की वजह से नहीं,
‪उनमें लिखे शब्दों की वजह से।
‪मैं डॉ. शिवरत्न ललित वाया हूँ,
‪निदेशक, अपराध विज्ञान स्कूल, ‪अपराध विज्ञान एवं व्यवहार विज्ञान।
‪[शिवरत्न] जब इन दोनों चिट्ठियों ‪का वैज्ञानिक सामग्री विश्लेषण किया गया,
‪जिस तरह की भाषा का इस्तेमाल किया गया था,
‪जिस तरह की बोलचाल इस्तेमाल की गई,
‪और जिस तरह वाक्य ‪बनाए गए थे, उनकी जाँच की गई।
‪गुणवत्ता और सामग्री के आधार पर, ‪दोनों एक ही इंसान द्वारा लिखे गए थे।
‪[शिवरत्न] दूसरी बात।
‪इसमें साफ़ है कि…
‪ये इंसान अतीत में ‪कुछ खून करने का दावा कर रहा है,
‪और उसका निकट भविष्य में ‪कुछ और खून करने का इरादा है,
‪जिसके लिए, वो ये कहने की कोशिश ‪कर रहा है कि वर्तमान प्रशासन जिम्मेदार है।
‪[अपराधी की आवाज़] तुम लोगों की माँ को ‪तुम लोगों के ही बाप ने चोदकर पैदा किया है,
‪तो मुझे पकड़कर दिखाओ।
‪[शिवरत्न अंग्रेज़ी में] जैसी भाषा ‪वो अपने संदेशों में प्रयोग करता है,
‪वो एक अप्रत्यक्ष तरीका है
‪अपने माता-पिता और अधिकारियों ‪के ख़िलाफ गुस्सा ज़ाहिर करने का।
‪देखिए, अगर उसके मन में ‪किसी तरह का सम्मान और लगाव होता
‪अपनी माँ के लिए, तो वो ‪ऐसी भाषा का इस्तेमाल नहीं करता।
‪उसका गुस्सा, ‪माता-पिता या अभिभावक के लिए है
‪जिससे एक बच्चा सुरक्षा की अपेक्षा करता है।
‪उसके पास ऐसा कोई नहीं था, तो वही गुस्सा ‪वो पुलिसवालों पर निकाल रहा है।
‪[हरगोबिंदर अंग्रेज़ी में] ‪देखिए, ये कोई ऐसा है
‪जो ख़ुद को प्रशासन द्वारा ‪पीड़ित महसूस करता है।
‪और कोई जो…
‪जो न केवल प्रताड़ित महसूस कर रहा है बल्कि ‪उसे दूर करने के लिए कुछ करना चाहता है।
‪वो इस तरह सिस्टम का हिस्सा नहीं है ‪कि कानूनी रूप से इसके बारे में कुछ कर सके।
‪लेकिन वो अपने बल पर जो भी ‪कर सकता है उसकी कोशिश कर रहा है।
‪और इससे बच निकलना इतने लंबे समय तक कि…
‪मेरा मतलब, ये बहुत ही अलग बात है।
‪[अंग्रेज़ी में] चिट्ठी में, ‪वो ये भी कहता है कि…
‪अगर वो एक साल में लगभग सात से आठ लोगों ‪को नहीं मारता, तो शांति से जी नहीं सकता।
‪[अपराधी की आवाज़] मैं, सी.सी., ये बात ‪सीना तानकर कबूल कर रहा हूँ
‪कि करीब-करीब साल में कम से कम ‪सात से आठ क़त्ल हर हाल में करता हूँ।
‪वरना मेरा दिमाग पागल होने लगता है।
‪[अंग्रेज़ी में] वह खून करने की ‪मनोवैज्ञानिक तीव्र इच्छा की बात करता है।
‪20 अक्टूबर, 2006 ‪पहली लाश
‪[उत्कर्ष अंग्रेज़ी में] पाँच महीनों के ‪दौरान, तीन से चार खून पहले ही हो चुके थे।
‪हालाँकि शवों के अलग-अलग हिस्सों को ‪दिल्ली के अलग-अलग इलाकों में फेंका गया था,
‪शव का एक बड़ा हिस्सा हमेशा ‪तिहाड़ जेल के बाहर रखा जाता था।
‪उसके बावजूद, अगर वे किसी को नहीं पकड़ सकते, ‪उस इंसान को दबोच नहीं सकते,
‪उस इंसान की पहचान तक नहीं कर सकते,
‪और ये एक गुमनाम केस बनकर रह जाता है,
‪यह दिल्ली पुलिस की जाँच ‪और काबिलियत के बारे में बहुत कुछ कहता है।
‪[अंग्रेज़ी में] देखिए, लाशें एक के बाद एक ‪तेज़ी से बरामद नहीं हुई थीं।
‪एक घटना और दूसरी घटना के बीच
‪काफ़ी फ़ासला था।
‪और ऐसा नहीं था कि लाश सही-सलामत थी।
‪ये सुनने में बहुत विरोधाभासी लगता है
‪कि उनमें एक पैटर्न था ‪और साथ ही एक पैटर्न नहीं भी था।
‪तिहाड़ जेल ‪तीस हज़ारी कोर्ट
‪शालीमार बाग़ ‪स्वरुप नगर
‪गाज़ियाबाद
‪जब 18 मई का समय आ गया,
‪तो हमारी फिर बैठक हुई।
‪बातें हुईं, और बात करने के बाद ‪तय हुआ कि भाई आपको क्या-क्या चाहिए,
‪मैंने कहा, "सर, मुझे दिलीप कौशिक चाहिए ‪और आदमी, मेरे लड़के तीन-चार वहीं।
‪गाड़ी हमारे पास में नहीं है, ‪क्या करें? हमारे पास सुराग़ हैं।"
‪"कितने दिन तुम और लोगे?"
‪मैंने कहा, "सर, दो-तीन दिन ‪का समय आप हमें दे दीजिए,
‪यदि तीन दिन में हम नहीं कर पाते,
‪तो आप हमसे जाँच वापस ले लीजिएगा।"
‪उन्होंने कहा, "ठीक है,
‪अब से न क्राइम टीम काम करेगी ‪इसके ऊपर, न स्पेशल सेल काम करेगी।
‪तीन दिन तक सुंदर सिंह यादव साहब ‪की ही टीम काम करेगी।"
‪पद का नाम ‪अधिकारी का नाम
‪[सुंदर] उन्होंने पूछा ‪कि आपको कौन सी टीम चाहिए।
‪मुझे नरेंद्र पहलवान, वीरेंद्र त्यागी,
‪दिलीप कौशिक, रोहताश चाहिए ‪और दो गाड़ियाँ दे दी जाएं।
‪अठारह मई को इतना दबाव आ गया ‪कि प्रेस पीछा कर रही है।
‪और एक तरह से हम ‪बिल्कुल नाकाम होते जा रहे हैं।
‪लेकिन उधर से हमारे पास सुराग़ भी हैं।
‪दिल्ली पुलिस
‪सन 1998 के पहले,
‪सन 1997 में एक खून हुआ था ‪उत्तर पश्चिमी डिस्ट्रिक्ट में।
‪1998 में, उसने एक मंगल ‪को मारकर सनसनी मचा दी
‪[सुंदर] इस खून की तरह उस खून में भी,
‪उस आदमी के हाथ नहीं थे, पैर नहीं थे, ‪लिंग नहीं था और गर्दन नहीं थी।
‪उसे 1998 में गिरफ़्तार किया गया
‪वो देखकर, नरेंद्र को किसी तरह से
‪मुख़बिर का सुराग़ मिलने लग गया था।
‪बिना मुख़बिर पुलिस कुछ नहीं कर पाएगी।
‪पुलिस ख़बरी
‪पुलिस को कैसे पता कि बाहर क्या हो रहा है ‪वो तो अपनी चौकी में रहती है, घर बैठी है।
‪एक मुख़बिर ही ढूँढ़ता है किसने ‪कहाँ केस किया, किसने क्या कर लिया।
‪[आदमी] सिविल में घूमते हैं पुलिस वाले, ‪स्पेशल सेल वाले बोलते हैं इनको।
‪खून का आरोपी
‪उनके मुख़बिर भी होते हैं, उनको हर एक बंदे ‪के बारे में पता होता है कि क्या कर रहा है।
‪कोई ग़लत काम कर रहा है ‪या ठीक काम कर रहा है।
‪[मुख़बिर] इस इलाके के जितने भी मुख़बिर हैं न ‪जिसकी सीसीटीवी फ़ोटो आई है
‪वो फ़ोटो मुख़बिर को दी जाएगी।
‪फिर मुख़बिर उसकी फ़ोटो, जूते, बंदे की लम्बाई ‪देखकर और किस रंग की शर्ट पहन रखी है…
‪वो देखके पता लगा लेता है ‪कि बंदा किस इलाके का है, कहाँ होगा।
‪अभी आज के समय में ‪मोबाइल बहुत ज़्यादा हो गए हैं,
‪तकनीकी निगरानी बहुत ज़्यादा हो गई है।
‪लेकिन उस समय में मुख़बिर नेटवर्क जिसे पुलिस ‪का एक सबसे मज़बूत तंत्र कहा जाता है, वो था।
‪[अमित] और इसके बारे में ‪लगातार जानकारी जुटाई जा रही थी।
‪[नाटकीय संगीत]
‪[मुख़बिर] मुख़बिर पूरे दिन घूमता रहता है।
‪उसे हर तरह के बंदे ‪मिलते हैं, अच्छे मिलें, बुरे मिलें।
‪उसका नेटवर्क होता है।
‪तो मुख़बिर पूरा पता निकालेगा ‪कि कहाँ खून हुआ है और किसने किया है,
‪कहाँ उसने लाश दबाई है।
‪मुख़बिर ही बताएगा, फिर उसके आधार ‪पर पुलिस वाले कार्यवाही करते हैं।
‪[सुंदर] नरेंद्र साहब ‪अपने-आप काम कर रहे थे।
‪उनके मुख़बिर ने बताया है ‪कि आज़ादपुर मंडी में एक डॉक्टर है
‪जिनके पास में ‪इसी हुलिये का व्यक्ति आता है।
‪आज़ादपुर मंडी
‪अब हमारी अगुआई कर रहे थे, नरेंद्र पहलवान।
‪मैं उनके साथ काम कर रहा था।
‪तो दोपहर 2 बजे, मैं, दिलीप कौशिक, ‪और नरेंद्र पहलवान, तीनों ही थे।
‪और बाकी टीम को हमने पीछे कर दिया।
‪[सुंदर] जब हम वहाँ पहुँचे ‪तो एक डॉक्टर बैठे हुए थे।
‪आज़ादपुर
‪[सुंदर] तो वहाँ हमने ‪डॉक्टर से पूछताछ शुरू की।
‪क्योंकि मैं सिविल में था, ‪स्पेशल स्टाफ़ में था,
‪मैंने आईडी कार्ड निकालकर ‪उनको दिखाया कि मैं सुंदर सिंह यादव हूँ।
‪और स्पेशल स्टाफ़ में ‪पश्चिमी डिस्ट्रिक्ट में मौजूद हूँ।
‪और हम एक क़त्ल की छानबीन कर रहे हैं ‪तो उस लिए आपके पास में आए हैं।
‪[सुंदर] मैंने नाम लिया ही होगा कि उसी समय ‪एक फ़ोन डॉक्टर साहब के पास आया।
‪जैसे ही उसने फ़ोन काटा, ‪नरेंद्र पहलवान ने उसे थप्पड़ जड़ दिया।
‪पर उसका सवाल सटीक था,
‪कि ये उसी का फ़ोन था न?
‪उसने कहा, "हाँ।"
‪[सुंदर] हम डॉक्टर को लेकर ‪हमारे टैगोर गार्डन ऑफ़िस में आ गए।
‪डॉक्टर ने मुझे बताया ‪कि ये आदमी है, इसकी पाँच बेटियाँ हैं।
‪पाँचों की डिलीवरी मैंने कराई है ‪और इसका नाम चंद्रकांत झा है।
‪संदिग्ध का नाम: चंद्रकांत झा
‪उसने कहा, "साहब, एक बार ये जो ‪चंद्रकांत झा है, वो मेरा एक साला है
‪उससे उसकी कुछ अनबन हो गई।
‪तो उसको चंद्रकांत झा बहला-फुसला कर ले गया,
‪मुझे पता लगा ‪कि चंद्रकांत झा मेरे साले को ले गया है।
‪पहले भी मुझे पता था ‪कि ये केसों में बंद रहा है
‪और खून भी कर चुका है।
‪मैं उनका पीछा करते उसके कमरे में गया,
‪कमरे में गया तो
‪पाता क्या हूँ कि चंद्रकांत झा ने ‪मेरे साले के गले पर छुरी लगा रखी है।
‪[सुंदर] उसे लगभग मार देता ‪यदि मैं नहीं पहुँचता तो।
‪और वो आज शाम चार बजे आने वाला था।
‪अब आप मुझे यहाँ लेके आए हैं ‪और अब वो मिलेगा नहीं।
‪तो मैंने कहा, "यार, अब तू ऐसा कर ‪कि फ़ोन से बात कर उसके नंबर से।"
‪[सुंदर] उसने उस फ़ोन का नंबर मिलाया ‪और बात की कि भाई आप आने वाले थे आए नहीं।
‪उसने कहा कि ठीक है, भाई, ‪कल मैं चार बजे आऊँगा।
‪मई 2007
‪18 - तीसरी लाश बरामद ‪जाँच का पहला दिन
‪19 - जाँच का दूसरा दिन
‪[सुंदर] 19 मई को, शाम चार बजे ‪हम सब काम पर लग गए।
‪आज़ादपुर मंडी
‪आज़ादपुर
‪[सुंदर] सब के सब कोई किसी भेष में लगे।
‪और मैं भी लगा। मैंने लुंगी कुर्ता पहना ‪और मैं केले बेचने वाला बन गया।
‪फ्रंटलाइन लड़के जो थे ‪वो तो काम पर लगे हुए थे,
‪बाकी जो मेरे जैसे लंबे कद के हैं या पहचान ‪जिनकी हो सकती है पुलिस वालों की तरह से,
‪वो थोड़ा सा पीछा हटके रहते थे ‪पर मार्गदर्शन के लिए मुझे रहना पड़ता था।
‪मतलब जैसी परिस्थिति होती है ‪उसके हिसाब से जाँच को शुरू किया जाता है।
‪[रहस्यपूर्ण संगीत]
‪उसके बाद में चार बज गए।
‪गर्मी का दिन था, बहुत परेशान हो लिए।
‪और उस समय पर मेट्रो रेल
‪का काम भी चल रहा था।
‪[सुंदर] धुल, आँधियाँ, ‪और गर्मियाँ। और बुरा हाल हो गया।
‪वहाँ चार बजे तक वो आया नहीं।
‪अगली रणनीति के लिहाज़ से सोचने से पहले ‪हमने डॉक्टर की कॉल डिटेल रिकॉर्ड को देखा।
‪[सुंदर] एक फ़ोन चंद्रकांत झा का था
‪और एक फ़ोन उसकी पत्नी का था।
‪जो डॉक्टर साहब ने एक फ़ोन का जवाब दिया था।
‪और एक नरेंद्र पहलवान ने जब थप्पड़ मारा था ‪तो एक फ़ोन उन्होंने उसकी पत्नी का बताया था।
‪[सुंदर] सीडीआर में देखा ‪कि ये दोनों टाटा के फ़ोन नंबर थे।
‪टाटा और रिलायंस ‪दोनों के नंबर यदि हम देखते हैं
‪तो उस समय पर वो लोकेशन ‪एक जगह नहीं दिखाते थे।
‪वो लोकेशन दिखा रहा था जब भी बात होती थी
‪नजफ़गढ़ से नरेला और जहाँगीरपुरी दिखाता था।
‪[सुन्दर] पूरा ही इलाका दिखाता था।
‪तो अब वो इलाका दिखाने के बाद उसको पकड़ना ‪बहुत मुश्किल था क्योंकि इतना बड़ा इलाका है।
‪ठीक है अब इनमें से नंबर छांटे जाएँ।
‪एक नंबर ऐसा आ रहा था ‪जिससे बहुत बार फ़ोन से बातें हुई थीं।
‪लगातार बहुत बार बातें हुईं।
‪और, कभी-कभी तो दो मिनट ‪तीन मिनट भी बातें हुईं।
‪और ये फ़ोन का लोकेशन का पता ‪जो आया था, वो अलीपुर का था।
‪जहाँगीरपुरी
‪अलीपुर
‪मई 2007 ‪19 - जाँच का दूसरा दिन
‪20 - जाँच का तीसरा दिन
‪अलीपुर
‪[सुंदर] बीस मई को हम अलीपुर चले गए।
‪सब गलियाँ बाँट दी गईं। ‪पाँच गली तेरी, चार गली तेरी।
‪और उनका उद्देश्य था कि वहाँ
‪जो आदमी निकल रहे हैं ‪या आ रहे हैं, जा रहे हैं।
‪उनसे पूछना कि यहाँ पर कोई ‪किराएदार भी रहता है या नहीं इस हुलिए का।
‪उनको ये नहीं बताना था कि ये क़त्ल ‪की जाँच चल रही है। क़त्ल वाला मामला है।
‪अब मैंने उन सभी को कहा ‪कि भाई अब तो कोई और सुराग़ नहीं रहा।
‪मुझे लगता है कि हम ‪बिल्कुल ही नाकाम हो रहे हैं।
‪अठारह, 19, 20 आज का हमारा दिन है, ‪और अब वो हमको मिलेगा नहीं।
‪अब क्या होता है, छानबीन में ‪हर समय दिमाग़ में चलता है,
‪कि अब अगला काम क्या किया जाए?
‪मैंने एक ड्यूटी अफ़सर को फ़ोन किया।
‪याद आया कि डॉक्टर का साला वहाँ पर बैठा ‪हुआ था, तीन-चार दिन से हम उसे खिला रहे थे।
‪[सुंदर] ये साला भी तो कुछ बताए।
‪जो हेड कॉन्स्टेबल ड्यूटी पर था उसने ‪उससे पूछा और तुरंत मुझे वापस फ़ोन किया।
‪जी सर, ये बता रहा है कि जो वो ‪चंद्रकांत झा है उसके पास में एक रेहड़ा है
‪और रेहड़े पर एक इंजन लगा हुआ है।
‪उसके बाद में फिर मैंने ‪नरेंद्र पहलवान को फ़ोन किया।
‪[सुंदर] मैंने कहा, "पहलवान जी, देखिएगा ‪एक ऐसा रेहड़ा है जिस पर इंजन लगा हुआ है।"
‪मुझसे बात करते-करते नरेंद्र ने कहा कि सर
‪ये रेहड़ा तो यहीं खड़ा हुआ है।
‪वो बोला, "सर, कहाँ घुसूँ? किधर जाऊँ?"
‪मैंने कहा, "जहाँ दरवाज़े के बाहर ‪रेहड़ा रखा हुआ है, उधर घुस जा।"
‪संवाद अनुवादक: प्रीति भारद्वाज